
Z A P I S N I K
7. sjednice Vijeća Mjesnog odbora Donja Dubrava,

održane 16. prosinca 2025.

u objektu mjesne samouprave „Ivan Mažuranić“,, Vrpoljska 10,

s početkom u 18:00 

NAZOČNI ČLANOVI VIJEĆA:

Gelo Hrvoje, Höenig Albina, Požgajec Branko, Sunara Davorka i Šimun Marina.
NENAZOČNI ČLANOVI VIJEĆA:

Belec Darijen i Šafranić Dorotea.
Predsjedava Marina Šimun, predsjednica Vijeća.

Zapisnik vodi: Marina Šimun.

Predsjednica konstatira da je nazočno 5 od ukupno 7 članova Vijeća, što znači da Vijeće može pravovaljano odlučivati, te otvara 7. sjednicu Vijeća Mjesnog odbora.

Bez rasprave, većinom glasova, Vijeće prihvaća tekst Zapisnika 6. sjednice Vijeća, održane 27. studenog 2025.
Predsjednica predlaže dopunu dnevnog reda:
· Zaključak o očitovanju zakupa zemljišta oznake k.č. 6273/3 k.o. Donja Dubrava – donošenje zaključka
Vijeće jednoglasno prihvaća dopunu dnevnog reda.

Na prijedlog predsjednice Vijeće jednoglasno utvrđuje

D N E V N I   R E D

1. 
Financijski plan Mjesnog odbora Donja Dubrava za 2026.g.

2. Plan potreba za aktivnostima, programima i projektima unapređenja kvalitete života građana Mjesnog odbora Donja Dubrava u 2026.g.
3. Zaključak o očitovanju zakupa zemljišta oznake k.č. 6273/3 k.o. Donja Dubrava – donošenje zaključka 
4. Pitanja, prijedlozi i obavijesti.
Ad 1. 


Članovi Vijeća primili su pisani materijal uz poziv.

Predsjednica usmeno obavještava nazočne o predmetu rasprave i odlučivanja.


U raspravi sudjeluju: Gelo Hrvoje, Höenig Albina, Požgajec Branko, Sunara Davorka i Šimun Marina.
Vijeće jednoglasno donosi

FINANCIJSKI PLAN

Mjesnog odbora Donja Dubrava za 2026.g.
(Tekst Financijskog plana prilaže se ovom zapisniku i njegov je sastavni dio.)

Ad 2. 

Predsjednica usmeno obavještava nazočne o predmetu rasprave i odlučivanja.


U raspravi sudjeluju: Gelo Hrvoje, Höenig Albina, Požgajec Branko, Sunara Davorka i Šimun Marina.

Vijeće jednoglasno donosi

PLAN POTREBA
ZA AKTIVNOSTIMA, PROGRAMIMA I PROJEKTIMA UNAPREĐENJA KVALITETE ŽIVOTA GRAĐANA MJESNOG ODBORA DONJA DUBRAVA U 2026.G.

(Tekst Plana potreba prilaže se ovom zapisniku i njegov je sastavni dio.)
Ad 3. 


Predsjednica usmeno obavještava nazočne o predmetu rasprave i odlučivanja.


U raspravi sudjeluju: Gelo Hrvoje, Höenig Albina, Požgajec Branko, Sunara Davorka i Šimun Marina.

Vijeće jednoglasno donosi

Z A K LJ U Č A K
o davanju mišljenja o zahtjevu za zakup zemljišta 
oznake k.č. 6273/3 k.o. Donja Dubrava

1. Razmotren je dopis Gradskog ureda za upravljanje imovinom i stanovanje kojim se traži očitovanje o zakupu zemljišta oznake k.č. 6273/3 k.o. Donja Dubrava za namjenu poljoprivredna obrada za vlastite potrebe.
2. Vijeće je suglasno sa zahtjevom za zakup zemljišta oznake k.č. 6273/3 k.o. Dubrava za namjenu isključivo poljoprivredna obrada za vlastite potrebe.

3. Ovaj zaključak dostavlja se Vijeću gradske četvrti Donja Dubrava na nadležno postupanje.
          Ad 4. Pitanja, prijedlozi i obavijesti

Predsjednica obavještava članove Vijeća o:

· Dopisima komunalnog redarstva kojime se članovi Vijeća obavještavaju kako je, nastavno na zahtjev članova Vijeća sa 5. sjednice Vijeća, obavljen nadzor na predmetnom zemljištu i kako je pokrenut propisani postupak za uklanjanje nepropisno odloženog otpada. 

Predsjednica napominje kako je u zemljišnim knjigama zemljište k.č.br. 6603 navedeno kao vlasništvo Republike Hrvatske, a ne kao  privatno zemljište kako se navodi u dopisu komunalne redarice, te se traži provjera navedenoga.

· Član Vijeća Gelo Hrvoje predlaže da se izvidi mogućnost kojom bi se na Starome

placu za stanovnike Donje Dubrave tijekom 2026. godine, najbolje u terminima  održavanja manifestacije Dani Dubrave, a  kako bi se odazvalo čim više stanovnika, osigurale razne javnozdravstvene akcije, osobito  mobilni mamograf, mjerenje krvnoga tlaka i pregledi madeža.
S obzirom da nije bilo pitanja i prijedloga predsjednica zaključuje sjednicu.

Dovršeno u 19:10 

KLASA: 024-08/25-003/2300
URBROJ: 251-13-11-6/004-25-2
Zagreb, 16. prosinca 2025.

Zapisnik sastavila:

Marina Šimun

PREDSJEDNICA VIJEĆA

Mjesnog odbora Donja Dubrava

Marina Šimun

